**ԱՄՓՈՓԱԹԵՐԹ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՀՈԿՏԵՄԲԵՐԻ 1-Ի N 1123-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| Հ/Հ | Առաջարկության հեղինակը, գրության ամսաթիվը, գրության համարը | Առաջարկության բովանդակությունը | Եզրակացություն | Կատարված փոփոխությունը |
| 1 | 2 | 3 | 4 | 5 |
| 1) | ՀՀ ֆինանսների նախարարություն07.08.2020թ. 034/65452-2020 | Առաջարկում ենք Նախագծի 1-ին կետում «դրամ» բառից հետո ավելացնել «սկզբնական» բառը: | Ընդունվել է: | Նախագիծը խմբագրվել է: |
| 2) | ՀՀ էկոնոմիկայի նախարարություն 03.08.2020թ.033/63955-2020 |  Նախագծի վերաբերյալ առաջարկում ենք նախագծի հավելվածում ավելացնել գույքի արժեքները։  Միաժամանակ, քանի որ նախագծով Հայաստանի Հանրապետության շուկայի վերահսկողության տեսչական մարմնին ամրացվող գույքը հանդիսանում է նավթամթերքի լաբորատոր փորձաքննության համար նախատեսված սարքերի հավաքածու և այն օգտագործվելու է նավթամթերքի առևտրի շուկայում տեսչությանը վերապահված վերահսկողության իրականացման շրջանակներում բենզինի, դիզելային վառելիքի, ավտոմեքենայի վառելիք հանդիսացող հեղուկ գազի որակի համապատասխանությունը ստուգելու նպատակով, առաջարկում ենք նախագծով նախատեսել դրույթ լաբորատորիան «Հավատարմագրման մասին» Հայաստանի Հանրապետության օրենքով սահմանված կարգով նշված լաբորատորիայի հավատարմագրելու վերաբերյալ, ինչը հնարավորություն կտա տեսչությանը վերապահված վերահսկողության ավելի արդյունավետ և արժանահավատ իրականացմանը, ինչպես նաև լաբորատորիայի միջոցով կատարված փորձարկման արդյունքները հիմք կհանդիսանան դրանց արդյունքների վերաբերյալ բողոքարկումների կամ գանգատների ստացման դեպքում դատարաններում ավելի հիմնավոր հայցերով կամ պատասխաններով հանդես գալուն։ Փորձաքննությունների արդյունքները իրավահավասար կլինեն ցանկացած հավատարմագրված լաբորատորիայի կողմից կատարված փորձարկումների արդյունքների հետ։ Նշված առաջարկության ընդունման դեպքում և բարձրացված հարցերին լուծում տալու նպատակով անհրաժեշտ է հարցին առնչվող օրենսդրական և ենթաօրենսդրական ակտերում կատարել համապատասխան փոփոխություններ։ Բացի դրանից նախագծով չեն կարգավորվում շուկայի վերահսկողության տեսչական մարմնի կողմից լաբորատորիայի պահպանման, բնականոն գործունեության, շահագործման, անհրաժեշտ լաբորատոր նյութերով և մասնագետներով ապահովման հարցերը։  | Ընդունվել է ի գիտություն:Ընդունվել է ի գիտություն: | Տեսչական մարմնի կողմից պարտադիր հավատարմագրման գործույեության տեսակ հանդիսացող գործունեությամբ զբաղվելու համար անհրաժեշտ է նախ նախատեսել համապատասխան փոփոխություններ «Հավատարմագրման մասին» ՀՀ օրենքում և սահմանված կարգով հավատարմագրվել, որոնք սույն որոշման կարգավորման տիրույթից դուրս են:Նախագծով չեն կարգավորվում շուկայի վերահսկողության տեսչական մարմնի կողմից լաբորատորիայի պահպանման, բնականոն գործունեության, շահագործման, անհրաժեշտ լաբորատոր նյութերով և մասնագետներով ապահովման հարցերը, քանի որ դրանք սույն որոշման կարգավորման առարկա չեն կարող հանդիսանալ: |
| 3) | ՀՀ տարածքային կառավարման և ենթակառուցվածքների նախարարություն025/68226-202019.08.2020թ.  | Նախագծի նախաբանում հղում կատարել նաև ՀՀ քաղաքացիական օրենսգրքի 467-րդ հոդվածի 1-ին մասին, Նախագծի 1-ին կետում նշված Հայաստանի Հանրապետության կառավարության 2015 թվականի հոկտեմբերի 1-ի N 1123-Ա որոշմամբ բառերը հանել, Նախագծում նախատեսել դրույթ՝ ՀՀ կառավարության 2015 թվականի հոկտեմբերի 1-ի N 1123-Ա որոշումն ուժը կորցրած ճանաչելու վերաբերյալ: Նշված առաջարկության ընդունման դեպքում համապատասխան փոփոխություն կատարել նաև Որոշման նախագծի վերնագրում, ինչպես նաև Նախագծի նախաբանում հղում կատարել Նորմատիվ իրավական ակտերի մասին օրենքի 36-րդ և 37-րդ հոդվածներին։  | Ընդունվել է:Ընդունվել է:Ընդունվել է: | Նախագիծը խմբագրվել է:Նախագիծը խմբագրվել է:Նախագիծը խմբագրվել է: |
| 4) | ՀՀ արդարադատության նախարարություն035/75753-2020 17.09.2020թ.  |  Նախագծի նախաբանում անհրաժեշտ է հղում կատարել նաև «Նորմատիվ իրավական ակտերի մասին» օրենքի 37-րդ հոդվածին` նկատի ունենալով նախագծի 4-րդ կետի դրույթները:  Նախագծի 2-րդ կետով հանձնարարվում է ՀՀ ֆինանսների նախարարին լուծել ընկերության հետ կնքված գույքի անհատույց օգտագործման մասին պայմանագիրը: Նախագծի նախաբանում հղում է կատարվում ՀՀ քաղաքացիական օրենսգքրի 467-րդ հոդվածի 1-ին մասին: Այս մասով հայտնում ենք հետևյալը`  ՀՀ քաղաքացիական օրենսգքրի 467-րդ հոդվածի դրույթները վերաբերում են հանգամանքների էական փոփոխության կապակցությամբ պայմանագիրը փոփոխելուն և լուծելուն: Նույն հոդվածի 1-ին մասի համաձայն` հանգամանքների, որոնցից ելել էին կողմերը պայմանագիրը կնքելիս, էական փոփոխությունը հիմք է պայմանագրի փոփոխման կամ լուծման համար, եթե այլ բան նախատեսված չէ պայմանագրով կամ չի բխում դրա էությունից: ***Հանգամանքների փոփոխությունն էական է համարվում***, եթե դրանք այնքան են փոփոխվել, որ եթե կողմերը կարողանային դա ողջամտորեն կանխատեսել, նրանց միջև կկնքվեր էականորեն տարբեր պայմաններով պայմանագիր կամ ընդհանրապես պայմանագիր չէր կնքվի: ՀՀ կառավարության 2015 թվականի հոկտեմբերի 1-ի «Անհատույց օգտագործման իրավունքով գույք հանձնելու մասին» N 1123-Ա որոշման 2-րդ կետի 1-ին ենթակետի համաձայն` ՀՀ ֆինանսների նախարարության և «Ագարակ Տերմինալ» ՍՊԸ (այսուհետ՝ ընկերություն) միջև 04.12.2015թ. կնքվել է գույքի անհատույց օգտագործման պայմանագիր (այսուհետ` Պայմանագիր):  Նախագծին կից ներկայացված հիմնավորման համաձայն` հիշյալ գույքը հանդիսանում է նավթամթերքի լաբորատոր փորձաքննության համար նախատեսված սարքերի հավաքածու, որը, սակայն ընկերության կողմից չի օգտագործվել և ընկերությունը չի նախատեսում օգտագործել այն հետագայում:  Մինչդեռ նախագծի հիմնավորման հիշյալ դրույթները բավարար չեն եզրակացնելու համար, արդյոք հիշյալ հանգամանքների փոփոխությունն հանդիսանում է էական ՀՀ քաղաքացիական օրենսգքրի 467-րդ հոդվածի 1-ին մասի իմաստով: Բացի այդ, նշվում է, որ ընկերության կողմից չի օգտագործվել և ընկերությունը չի նախատեսում օգտագործել այն հետագայում, մինչդեռ պայմանագրի գործողության 10 տարի ժամկետը դեռ չի ավարտվել, իսկ պայմանագրում այդ գույքի կոնկրետ ժամանակահատվածում կամ փուլում պարտադիր օգտագործման վերաբերյալ դրույթներ առկա չեն:  Հարկ է նշել նաև, որ ՀՀ քաղաքացիական օրենսգրքի 466-րդ հոդվածի 3-րդ մասի համաձայն` պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված: Իսկ Պայմանագրի 6.2.-րդ կետում սահմանված է, որ կողմերից յուրաքանչյուրը ցանկացած ժամանակ կարող է հրաժարվել գույքի անհատույց օգտագործման պայմանագրից` մեկ ամիս առաջ այդ մասին ծանուցելով մյուս կողմին: Ելնելով վերոգրյալից, առաջարկում ենք վերանայել պայմանագրի լուծման հիմքը և նախաբանում կատարված հղումը: Նախագծի 1-ին կետով նախատեսվում է *ՀՀ ֆինանսների նախարարությանը ամրացված* և «Ագարակ Տերմինալ» ՍՊԸ-ին հանձնված գույքը հետ վերցնել և ամրացնել Հայաստանի Հանրապետության շուկայի վերահսկողության տեսչական մարմնին՝ համաձայն հավելվածի: Նախագծի 3-րդ կետով հանձնարարվում է *ՀՀ ֆինանսների նախարարին* և Հայաստանի Հանրապետության շուկայի վերահսկողության տեսչական մարմնի ղեկավարին՝ ապահովել սույն որոշման 1-ին կետում նշված գույքի հանձնման-ընդունման աշխատանքների կատարումը:  Այս առումով հարկ է նկատի ունենալ, որ ՀՀ կառավարության 2015 թվականի հոկտեմբերի 1-ի N 1123-Ա որոշման 1-ին կետով «Հայաստանի Հանրապետության ֆինանսների նախարարության աշխատակազմ» պետական կառավարչական հիմնարկին ամրացված` 29 487 400 դրամ արժեքով գույքն արդեն իսկ հետ է վերցվել: Այս պարագայում պարզ չէ նշված պետական գույքը ՀՀ ֆինանսների նախարարությանը ամրացված լինելու հանգամանքը: Հետևաբար նախագծի 1-ին և 3-րդ կետերն անհրաժեշտ է վերանայել:  | Ընդունվել է:Ընդունվել է: | Նախագծի նախաբանում հղում է կատարվել «Նորմատիվ իրավական ակտերի մասին» օրենքի 37-րդ հոդվածին, ինչպես նաև նախաբանից հանվել է ՀՀ քաղաքացիական օրենսգքրի 467-րդ հոդվածի 1-ին մասին կատարվող հղումը՝ հղում կատարելով օրենսգրքի 466-րդ հոդվածի 3-րդ մասի: Նախագծի 1-ին և 3-րդ կետերը խմբագրվել են: |